สารภาพก่อนเลยว่าไม่เคยประทับใจขนมหวานของอาฟเตอร์ยูสักครั้ง ทุกครั้งที่เพื่อนลากไปกินก็ไม่เคยรู้สึกว่ามันอร่อยตรงไหน แต่ไม่เป็นไร เราไม่ขัดใจอยู่แล้ว มารอบนี้ก็อีกเช่นเคย ตบท้ายของคาวด้วยของหวานจากอาฟเตอร์ยู แต่หนนี้เขามีบิงซูมานำเสนอ ก็จัดสักหน่อย ไหนๆ ก็ไหนๆ  :)

คำแรกที่ได้ลอง โอ้โห ชอบเลย รักเลย มันละมุนลิ้นมาก เนื้อละเอียด ละเอียดมากๆ รสชาติอร่อยโดยเฉพาะเมื่อทานคู่กับมะม่วงชิ้น อย่าลืมราดซอสกะทิของเขาลงไปด้วย จะนำความเค็มในแบบของกะทิมาตัดกับความหวานเปรี้ยวของมะม่วง ที่ซ่อนตัวอยู่ด้านในภูเขาสีเหลืองคือข้าวเหนียวมูล นุ่มอร่อย ไม่แข็งตามตัวความเย็น สรุปแล้วชอบมากเลยค่ะ ยกนิ้วให้เลย!!

จานของเพื่อนเป็น pancake banana caramel ชิมแล้วก็อร่อยดี (ทำไมก่อนหน้านี้ไม่เจออะไรอร่อยๆ เลย =..=) แพนเค้กร้อนๆ ทานคู่กับไอศกรีม หอมกลิ่นเนยกลิ่นกล้วย หวานคาราเมล หากกลัวเลี่ยนก็ใช้วิปครีมตัดกลบได้เลย